ועדת הכספים, כנסת 20, פרוטוקול מספר 1139, 2018-10-16 11:30

משה גפני: שלום רב, אנחנו עוברים לנושא הבא בסדר היום.

משה גפני: הצעת תקנות ניירות ערך (אגרה שנתית)(הוראת שעה), התשע"ח-2018.

חגי בן ארזה: אנחנו מביאים לאישור הוועדה תקנות בעניין אגרות שאנחנו גובים.

חגי בן ארזה: הפעם מדובר על הפחתת אגרות לחברות שביצעו הצעה ראשונה לציבור.

משה גפני: מאיפה יהיה לכם כסף אם אתם מפחיתים?

חגי בן ארזה: אז ההפחתה היא בשים לב גם להכנסות הרשות.

חגי בן ארזה: זה בעינינו דבר ראוי בשביל לעודד את ההנפקות הראשוניות בבורסה.

משה גפני: טוב.

משה גפני: תקריא את זה.

אייל לב ארי: כמה הנפקות ראשוניות אתם מעריכים שיהיו?

אייל לב ארי: ?

אייל לב ארי: כמה זה יעודד - - -

חגי בן ארזה: ב-2017 התחיל איזשהו שיפור.

חגי בן ארזה: ב-2017 כולה היו 17 IPO ועוד שלושה רישום כפול.

חגי בן ארזה: את השנה עוד לא סיימנו אבל בינתיים יש 10 חברות שביצעו IPO ועוד חברה אחת רישום כפול שהתחילה להיסחר החודש.

חגי בן ארזה: בסך הכל אנחנו מעריכים שזה יהיה כמו השנה, משהו באיזור 17-16 חברות, הנפקות.

חגי בן ארזה: זה משהו שאנחנו מקווים שיתפתח בשנים הבאות.

אייל לב ארי: השאלה אם זה יעודד, או שניכוי הוצאות הנפקה עודד?

אייל לב ארי: מה מעודד יותר?

חגי בן ארזה: יכול להיות שזה שילוב של כמה גורמים, יכול להיות שיהיו משמעויות גלובליות.

אייל לב ארי: הסכום הקבוע נהפך מ-4,200 לאפס אבל הסכום המשתנה נשאר בעצם בתוקף.

אייל לב ארי: זאת אומרת, זה לא פטור מלא מאגרה, אלא פטור רק מהסכום הקבוע.

חגי בן ארזה: מהסכום הקבוע.

חגי בן ארזה: תוספת האגרה מחושבת לפי סכום הגיוס ובכל מקרה היא חלק מהוצאות הגיוס.

חגי בן ארזה: הקובץ השני זה האגרה השנתית.

חגי בן ארזה: באגרת תשקיף אנחנו מציעים לתת פטור מהסכום הקבוע על כל הצעה ראשונה IPO ב-2020-2019- זה מה שקראתי.

חגי בן ארזה: באגרה השנתית אנחנו מציעים לתת הנחה של 15% לכל מי שביצע הנפקה ראשונה ב 2020-2019.

חגי בן ארזה: כל זה כדי לעודד הנפקות ראשונות.

משה גפני: זאת אומרת הם מפחיתים - - -

חגי בן ארזה: הם מפחיתים את האגרה למי שהפך להיות חברה ציבורית מי שהציע לראשונה את ניירות הערך שלו לציבור, נרשם למסחר בבורסה - - -

משה גפני: טוב.

משה גפני: דווקא החלטות טובות, להפחית ולעודד אנשים.

משה גפני: אנחנו נצביע על התקנות.

משה גפני: הצעת תקנות ניירות ערך (אגרת בקשה למתן היתר לפרסום תשקיף)(הוראת שעה), התשע"ח-2018.

משה גפני: מי בעד אישור התקנות?

משה גפני: מי נגד?

משה גפני: בעד – 2

משה גפני: נמנעים –אין

משה גפני: התקנות השניות – שתיהן הפחתות, ואני משבח אתכם על העניין הזה.

משה גפני: מה שעשינו כאן בוועדה, חוק של ניכוי הוצאות הנפקה הוא גם חוק טוב, הוא מעודד אנשים להיכנס לעניין אז אני לא יודע למה כועסים עלי.

קריאה: מי כועס?

משה גפני: אגף התקציבים.

משה גפני: תקנות ניירות ערך (אגרת בקשה למתן היתר לפרסום תשקיף)(הוראת שעה), התשע"ח-2018.

משה גפני: מי בעד אישור התקנות?

משה גפני: מי נגד?

משה גפני: בעד – 2

משה גפני: נמנעים –אין

משה גפני: התקנות אושרו, תודה רבה.

משה גפני: ישיבה זו נעולה.